# Anders Langes Parti

### Fra Wikipedia, den frie encyklopedi

Anders Langes Parti til sterk nedsettelse av skatter, avgifter og offentlige inngrep, forkortet ALP, ble grunnlagt i 1973 av den idealistiske kapitalisten Anders Lange, som på 1930-tallet hadde vært medlem av Fedrelandslaget. Partiet oppsto som en reaksjon på skattepolitikk, og kanskje hovedsakelig Bortenregjeringas innføring av moms. De første årene markerte partiet seg delvis ved en liberalistisk økonomisk politikk, og delvis ved å støtte kolonimakter og høyreorienterte regimer rundt om i verden, bl.a apartheidregimet i Sør-Afrika og mot frigjøringsfronten FNL i Vietnam.

- Før valget i 1973 mottok ALP penger fra apartheid-regimet i Sør-Afrika: «Vi finansierte Anders Langes parti slik at de kunne lansere en ukeavis. Deretter ga vi dem mer penger slik at han var i stand til å kjøre en brukbar kampanje i valget samme år (1973).» Dette skrev sørafrikaneren Eschel Rhoodie i den selvbiografiske boka «The Real Information Scandal» (1983) om sitt arbeid i det sørafrikanske informasjonsdepartementet på 1970-tallet.
- Stortingsvalget i 1973 var det først valget der fjernsynet spilte en stor rolle. Det nye partiet var med sin alt annet enn puritanske partiformann, formidlet godt i det nye og kraftfulle mediet.
- Valget i 1973 ga altså ALP fire mandater, og de etablerte partiene en real støkk. Fra Oslo ble Anders Lange selv valgt inn. En av de andre fire representantene som fikk plass var Erik Gjems Onstad, som senere ble ekskludert fra Frp og har gjort seg bemerket som innvandringsmotstander på ytterste høyre fløy i norsk politikk.
- Etter Anders Langes død i 1974, gjennomgikk partiet en omfattende indre strid, der Carl I. Hagen også i en kort periode brøt ut fra partiet og dannet Reformpartiet. I 1977 skiftet partiet navn til Fremskrittspartiet.

## [rediger] Se også

- Fremskrittspartiet

Hentet fra «http://no.wikipedia.org../../../a/n/d/Anders_Langes_Parti_389c.html»

Kategorier: Tidligere norske politiske partier | Fremskrittspartiet

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Norsk (nynorsk)
- Svenska